Douglas DC-6

Douglas DC-6 er et fly bygd av Douglas Aircraft Company fra 1946 til 1959. Flyet var egentlig tiltenkt rollen som et militært transportfly på slutten av andre verdenskrig, men ble redesignet etter krigen for å konkurrere mot Lockheed Constellation i markedet for propellmotorfly med lang rekkevidde. Mer enn 700 fly ble bygget, og flere flyr fortsatt som transportfly, militærfly eller som skogbrannfly.

DC-6 ble kjent som C-118 Liftmaster i det amerikanske luftforsvaret, og som R6D i den amerikanske marinen.

Historie og utvikling 
Det amerikanske luftforsvaret opprettet DC-6 prosjektet som XC-112 i 1944. Flyforsvaret ønsket en større versjon av det populære transportflyet C-54 Skymaster, med forbedrede motorer. Da XC-112 fløy for første gang var krigen over, så luftforsvaret avsluttet prosjektet.

Douglas konverterte sin prototype til en sivil transportutgave og leverte sin første produksjonmodell, DC-6, i mars 1947.  Imidlertid oppstod flere mystiske branner under flyvning (inkludert et fatalt krasj med et United Airlines-fly). Dette tvang hele DC-6 flåten på bakken senere det året. Problemet viste seg å være en drivstoffventil som var plassert ved inntaket til kabinvarmeren.  Alle DC-6'ene i trafikk ble modifisert for å få løst problemet, og hele flåten fløy igjen etter bare 4 måneder på bakken. Pan Am brukte DC-6 fly til å opprette sin første transatlantiske turistklasseflyvninger i starten av 1952.

Douglas designet tre basisvarianter av DC-6:
 DC-6A – designet som fraktefly
 DC-6B – designet som passasjerfly
 DC-6C – en blanding av de forrige modellene

Det amerikanske militæret fikk en ny interesse for flytypen under Koreakrigen, og fikk flere fly som senere fant veien til det sivile markedet. Harry Trumans første presidentfly var en Air Force One VC-118 kalt «The Independence». Flere eldre DC-6 fly ble erstattet av Douglas DC-7, og de som overlevde inn i jetalderen ble erstattet av Boeing 707 og Douglas DC-8

Operatører

Tidligere

DC-6 etter 60 år

I forbindelse med at det i 2006 var 60 år siden DC-6 ble introdusert hadde det engelske tidsskriftet Airliners World  i sitt mars-nummer en omtale av flyet.

Om lag 100 brukes eller er i en slik tilstand at de kan tas i bruk
Så sent som i 2002 var fortsatt 49 i daglig bruk
To DC-6 brukes regelmessig som fraktfly av Atlantic Airlines i Coventry, U.K.
Ett fly brukes av Red Bull i Salzburg, Østerrike
En DC-6 brukes av Namibia Commercial Aviation
Et ukjent antall brukes brukes som fraktfly eller som brannslukningsfly i  Canada og Alaska

Flere DC-6 finnes i museer, det mest kjente er President Harry S. Trumans  Independence som er bevart i Wright Patterson Air Force Base i Ohio

Norskregistrerte DC-6/DC-6B

Mellom 1948 og 1963 hadde SAS 20 DC-6/DC-6B i trafikk. Av disse var 7 registrert i Norges luftfartøyregister
DC-6
LN-LMF	Agne	 Viking.:	Solgt til Aeronaves de Mexico 20. april 1960 Ny registrering: XA-NAJ

LN-LAG	Sverre Viking.:	Solgt til Guest Aerovias de Mexico 10. april 1959 Ny reg.  XA-MUM
		
LN-LAH	Harald Viking.:	Solgt til Aeronaves de Mexico 7. mai 1960 ny registrering: XA-NAK
		.

DC-6B
LN-LML	Heming Viking.:Solgt til  Icelandair, Ny registrering: TF-FIP,»Solfaxi»
LN-LMO	Hjalmar Viking.:Solgt til Real S.A. Brazil 15juli 1960, Ny registrering: PP-YSJ.
LN-LMP	Leif Viking.:	Solgt til  Real S.A Brazil 13. februar 1961. Ny registrering: PP-YSL
LN-LMS	Tore Viking :	Solgt til King Ibn-Saud,08. juli. 1960 Ny registrering: SA-R6
LN-LMT	Bernt Viking.:	Solgt: United Arab Airlines mars 1963, Ny registrering SU-AMC

Braathens S.A.F.E hadde mellom 1962 og 1973 registrert  7 DC-6B i Luftfartøyregisteret
LN-SUB .: lagret ved sola flymuseum
LN-SUK		
LN-SUD
LN-SUH
LN-SUM		
LN-SUT 
LN-SUI

Nåtid 
I dag er flesteparten av DC-6-fly som er i trafikk basert i Alaska og Sør-Amerika.  
Air Cargo Express
Everts Air Fuel
Northern Air Cargo
Atlantic Airlines

Eksterne lenker 
 Bilder av DC-6
 Fakta om flytypen på Airliners.net
 President. Trumans «Independence»

Passasjerfly
Firemotors propelldrevne luftfartøy
Douglas-luftfartøy
Transportfly